Pesawat Penerbangan Malaysia, hampir 300 orang dalam pesawat,
terhempas di Ukraine berhampiran sempadan Rusia.
Pesawat MH17 berlepas dari Amsterdam tengah hari waktu tempatan.
Pesawat menuju ke Kuala Lumpur.
17 JULAI, 2014
EMPAT BULAN SEJAK KOMUNIKASI TERAKHIR
Saya terjaga satu pagi dan
dan berita pesawat Malaysia di seluruh televisyen.
Serta-merta, saya ingat MH370
dan kemudian saya nampak MH17, saya fikir,
"Sekejap, tak mungkin sebuah lagi pesawat Malaysia."
Perisikan Amerika Syarikat menyimpulkan ia ditembak oleh peluru berpandu ke udara.
Tak pernah terjadi dua pesawat hilang dalam tempoh enam bulan.
Kedua-duanya juga 777.
Sekali lagi, ia terjadi kepada Penerbangan Malaysia.
Terjadi lagi kepada rakan sekerja saya.
Dan
kali ini, mereka dapat kebumikan orang yang mereka sayang.
Sebab kami juga...
INTAN OTHMAN ISTERI KRU KABIN MH370
Ya.
Kami juga mahu mengebumikan orang tersayang.
Saya jadi kaku. Betul-betul kaku.
Dan
saya tak percaya.
Kami fikir, "Mungkin ada rancangan
untuk musnahkan kredibiliti kami."
Beberapa tindakan yang cuba menjatuhkan kami.
PEMBERONTAK LETUPKAN PESAWAT
Presiden Ukraine kata tembakan ke atas penerbangan Malaysia
yang membawa penumpang adalah perbuatan pengganas.
Rupa-rupanya satu unit tentera Rusia
di bawah arahan perisikan tentera Rusia.
Penerbangan Malaysia tiada kemalangan besar sejak 90-an
dan kini mereka hilang dua pesawat 777 dalam tempoh empat setengah bulan.
Saya tertanya-tanya,
"Adakah ini cuma kebetulan?"
Jika ada kaitan antara kedua-duanya,
kebenarannya pasti lebih gelap
daripada jangkaan sesiapa.
Kita tiada jawapan.
Ini salah satu misteri terhebat dalam sejarah penerbangan.
Australia akan ketuai pencarian di Laut Hindi
untuk jet Penerbangan Malaysia yang hilang.
Beberapa bulan selepas penembakan jatuh MH17...
Semasa saya terfikir
yang mungkin Rusia punca kedua-dua kejadian ini,
pencarian MH370 telah dijalankan.
Pakar mendakwa jet jatuh di Lautan Hindi,
lebih 1,800 kilometer
dari pantai Australia Barat.
Kawasan yang luas, tanggungjawab besar
untuk Australia apabila mereka cuba menjejak pesawat 370.
Malam ini, 43 kapal,
58 pesawat,
dari 14 negara berbeza, bekerjasama untuk mencari petunjuk.
Kawasan pencarian mereka jauh lebih besar
daripada benua Amerika Syarikat.
Kami bukan cari jarum dalam jerami, tapi masih tentukan lokasi jerami itu.
Pasukan pencari masih menegaskan medan serpihan berada di dasar laut,
lokasi yang ditunjukkan data satelit.
Akaun rasmi
ialah pesawat terbang ke selatan terjunam di selatan Lautan Hindi.
Di situlah isyarat elektronik terakhir dikesan.
Data Inmarsat kata pesawat itu ke selatan.
Saya tak boleh bayangkan orang tersayang
hilang di selatan Lautan Hindi
kedalaman air 4,000 meter. Maksud saya,
tak boleh dibayangkan.
Sejumlah 239 keluarga
terdesak mahukan jawapan, dan
saya berjanji ketika itu
yang saya akan cuba sedaya upaya untuk bawa pulang orang tersayang.
Tapi sangat sukar mencari di kawasan itu.
Kita harapkan penerbangan yang baik di kawasan rata
Tapi terdapat
gunung api, gunung di bawah air,
semuanya besar dan luas seperti Grand Canyon.
Cuaca kadang-kadang sangat teruk.
Ombak berukuran 24 meter.
Bukan untuk orang yang lemah semangat.
Kami tahu kemungkinannya akan ambil masa yang lama.
8 MAC, 2015
SETAHUN SELEPAS KOMUNIKASI TERAKHIR
Inilah wajah sayu selama setahun.
Saudara-mara pesawat yang hilang menafikan, marah dan sedih.
Namun tanpa satu jejak pesawat,
masih terlalu sukar menerimanya.
Ini tujuan saya bercakap dengan kamu hari ini.
Inilah tujuan saya di sini melalui episod yang menyedihkan ini,
bercakap tentang perasaan saya. Bukan mudah.
Saya rasa, bagi semua orang, itu tahun paling sukar bagi waris keluarga.
Semasa saya bercakap depan orang ramai hari itu,
saya bercakap depan mereka sebagai anak yang hilang ibu.
Saya perlu tahu yang saya dah buat segalanya untuk mak saya.
Walaupun dia tiada di sini.
Hari-hari saya fikir, dia akan keluar dari pintu bila-bila masa.
Kerana kita tak jumpa serpihan, tiada apa-apa.
Anak saya tanya saya,
"Mana ayah?"
"Jika ayah mati,
di mana kuburnya?"
Dia tanya saya berulang kali.
"Kenapa ayah kerja di atas pesawat?
Kenapa ayah tak kerja di tempat lain?
Jika ayah bekerja di tempat lain, ayah takkan hilang."
#DOAUNTUKMH370
Setahun
telah berlalu
dan masih tiada perkembangan lagi
sejak 8 Mac.
Terasa pelik masih tak berganjak selama 12 bulan.
Saya cuma ada
memori dia
keluar dari pintu itu dan beri ciuman selamat tinggal.
Itu masih kekal,
masih ada selepas setahun.
NEW YORK, AMERIKA SYARIKAT
Pesawat naik.
Pesawat turun.
Apa yang pesawat tak buat adalah lenyap dari muka bumi.
Saya masih ingat masa ia hilang seminggu dan kami semua tak percaya.
Kami kata sesama sendiri,
"Saya tak sangka dah seminggu dan kita masih belum jumpa pesawat ini."
Selepas sebulan, "Kita masih belum jumpa pesawat ini."
Setahun kemudian...
"Kita masih mencari pesawat ini?"
Besarnya misteri ini,
dan ketidakcekapan pihak berkuasa Malaysia
untuk menjawab soalan sesiapa,
telah menunjukkan kekosongan.
Ada ramai orang di luar sana
mendakwa mereka berjaya selesaikannya.
Dalam media sosial, teori konspirasi tentang pesawat hilang sedang menular.
Penerbangan Malaysia sebenar dirampas
dan terbang ke Iran
sebagai persediaan untuk serangan keganasan.
Ada bermacam-macam teori. Semua orang ada idea.
Api daripada bateri litium di dalam kargo itu punca pesawat jatuh.
Spekulasi huru-hara.
Berita tersebar yang nelayan Indonesia
mendakwa dia nampak pesawat rosak diselubungi asap ketika terbang.
Satu lagi konspirasi:
penipuan insurans yang mengarut.
Orang muncul di luar pejabat saya.
Kejar saya di parkir.
Menakutkan. Buku lali saya pernah terseliuh kerana cuba lari
daripada mereka yang mahu tunjuk teori mereka kepada saya.
Empat hari selepas pesawat hilang,
ada paten dikeluarkan untuk teknologi semikonduktor baru.
Yang lain tertanya,
"Adakah ia mendarat di pangkalan tentera Amerika dikenali sebagai Diego Garcia?"
Kami cuba teliti limpahan
maklumat salah dan spekulasi
dan mengarut.
Sangat pelik. Hentaman meteroit.
Mungkin ada yang cadangkan Korea Utara rampas pesawat.
Makhluk asing di dalam pesawat?
Culik semua orang di dalam pesawat.
Ia semakin pelik.
Kita rasa lemas dalam kekarutan.
Sebab banyak idea yang tak berasas.
Jika kamu mahu percaya teori,
pastikan ia selari dengan data Inmarsat
yang memberitahu saintis jarak
pesawat itu dari satelit.
Ini petunjuk utama seluruh misteri
dan orang pilih untuk kata, "Tak guna."
Namun, pesawat itu tiada di tempat
yang data tunjuk ia sepatutnya berada,
di selatan Lautan Hindi.
Itu juga sesuatu yang saya masih sukar fahami.
Kita perlu tumpukan isu
kenapa pesawat tak berada di tempat yang sepatutnya?
Di mana silap kita?
PARIS, PERANCIS
Kisah ini sangat hebat.
Saya mahu cadangkan kepada Le Monde,
akhbar harian Perancis,
untuk ulang kisah ini sempena ulang tahun satu tahun.
Sekadar berkata, "Genap setahun pesawat ini hilang."
Saya penulis dan wartawan
Asia Pasifik selama 30 tahun.
Tiada satu serpihan pun ditemui
menjadi isu terbesar.
Tiada apa-apa yang nyata, boleh dipercayai,
yang ahli keluarga boleh fahami.
Kapten dijadikan penjahat.
Saya sedar, kami harus mula dari awal semula
dan saya sendiri harus
kenal lelaki itu.
JURUTERBANG MH370 TAASUB DENGAN MODEL & CUAI
Terdapat kempen yang konsisten
dan bermusuhan berkait dengan
kehidupan peribadi, kesihatan mentalnya.
Ada juga tuduhan yang dia mungkin ada motivasi politik
untuk menghilangkan pesawat.
Dia peminat Anwar Ibrahim,
yang merupakan ketua parti pembangkang.
Zaharie menghadiri perhimpunan dan perjumpaan prodemokrasi.
Akhbar tempatan bertanya,
"Adakah Zaharie sengaja jatuhkan pesawat untuk membuat kenyataan politik?"
JURUTERBANG MARAH PILIHAN RAYA?
Tapi dia tak tinggalkan mesej,
apa-apa, politik,
selamat tinggal kepada keluarganya atau nota bunuh diri.
Tiada langsung.
Semakin saya melihat kehidupannya,
semakin kurang saya nampak alasan untuk dia
rasa marah atau tak gembira.
Hai, semua.
Ini video YouTube yang saya buat sebagai
khidmat masyarakat.
Ini lelaki
yang buat video YouTube untuk bantu
merekatkan tingkap
atau baiki penyaman udara.
Ini penyelesaian termurah yang anda boleh buat.
Ia sangat berkesan.
Bagi saya,
dia bukan ekstremis.
Saya menemu bual ahli keluarganya.
Pertemuan pertama saya
adalah dengan kakaknya, Sakinab.
Dia sangat lembut
dan penyayang.
Sakinab, semasa saya jumpa dia, jelas sangat kecewa.
Pertama, kerana dia kehilangan adik yang amat dia sayangi,
tapi dia juga harus menahan
sindiran yang adiknya bertanggungjawab atas bencana ini.
KAPTEN YANG LAKUKANNYA
Kapten Zaharie
antara juruterbang Penerbangan Malaysia yang terbaik.
Dan semua kru
tak setuju dengan tuduhan sebegitu terhadap Kapten Zaharie.
Apabila tumpuan tertumpu ke arah Kapten Zaharie,
saya tersinggung.
Sebab saya kenal dia. Saya kenal dia sangat.
Dia seorang yang sangat profesional.
Tak mungkin dia lakukannya.
Jika tiada bukti, jangan anggap seseorang lakukannya.
Saya peguam jenayah dan bersalah hingga terbukti bersalah itu penting.
Orang kata semua orang mungkin ada sisi gelap.
Okey. Mungkin.
Tapi, setakat yang saya tahu,
berdasarkan semua maklumat yang saya kumpul dan baca,
jawapan saya, "Tidak."
Dia tak bersalah.
NEW YORK, AMERIKA SYARIKAT
Jadi, sudah setahun.
Bagi saya, masalah makin rumit
apabila pesawat dan serpihan pesawat tak ditemui.
Seluruh usaha pencarian setakat ini
adalah berdasarkan data satelit.
Tapi
kapal dan pesawat dari 12 negara telah mencari
berjuta-juta batu persegi lautan dan tak jumpa apa-apa.
Jadi seluruh kepercayaan bergantung pada
set isyarat elektronik
dan perkiraan lanjut yang digunakan untuk memahaminya
oleh syarikat Inmarsat.
Ketika itu, saya masih bekerja bersama The Independent Group.
Mereka kumpulan amatur pakar yang dibentuk sendiri,
yang taasub dengan data dan fakta.
Kami bertukar maklumat,
kira-kira 18 orang, kami bekerja sepanjang masa.
Saya terlibat setiap hari,
bersama dengan orang The Independent Group.
Serta mereka di CNN dan komuniti berita lain.
Saya tahu rumit, tapi awak rasa apa masalah terbesar?
Masalah terbesar ialah Inmarsat belum beri cukup butiran
untuk membenarkan orang luar mengesahkan analisis mereka.
Betul, semua kepercayaan berdasarkan data ini.
Akhirnya, Malaysia keluarkan semua data
daripada syarikat Inmarsat.
Dalam laporan itu ada perenggan yang mengatakan,
ada satu alat
yang mengawal komunikasi pesawat dengan satelit
telah dimatikan apabila semua yang lain dimatikan
dan kemudian ia hidup semula.
Itu bagi saya mengubah seluruh haluan subjek.
Sebab jika awak mahu lari dengan pesawat,
padamkannya dan buat ia hilang dari skrin...
kenapa hidupkan semula sistem?
Mungkin ada sesuatu yang tak kena
dengan data Inmarsat itu.
Mungkin ia telah diubah.
Jadi, saya habiskan banyak masa memikirkannya,
kenapa padamkan kotak dan hidupkan semula?
Saya segera mendapati yang
kebanyakan juruterbang tak dilatih buat begitu.
Syarikat penerbangan tak mahu mereka lakukannya.
Jadi, tak ada suis hidup dan padamkan di dalam kokpit.
Jadi ini pusat peralatan utama pesawat komersil.
Di sinilah semua otak dan elektronik...
Pesawat 777 guna elektronik untuk buat semuanya.
Semua ini ada dalam ruang elektronik.
Secara efektif, otak elektronik seluruh pesawat.
...rak peralatan di mana...
Di dalam sana, awak boleh matikan peralatan ini.
Sistem boleh dinyahaktif dengan menarik ini. Awak dapat siaran.
Jadi, soalannya, "Bagaimana awak mengakses ruang elektronik?"
Bahagian ini yang saya pelik.
Ruang elektronik berada di bawah hac tak berkunci,
di bawah karpet di depan kabin kelas pertama.
Sebenarnya, sesiapa di dalam pesawat itu boleh angkat karpet...
dan kawal pesawat.
Ada hac yang menuju ke bahagian avionik,
atau kita panggil ruang E&E.
Hac itu di antara kelas pertama dan kokpit.
Jadi, ada kemungkinan
seseorang boleh masuk ke bahagian avionik.
Mereka boleh matikan sistem komunikasi.
Tiba-tiba, tak begitu jelas ini perbuatan juruterbang.
Ini umpama misteri Agatha Christie.
Semua orang di rumah manor kini menjadi suspek.
Kami mula berfikir,
"Bagaimana mereka boleh kata tak tahu? Mustahil."
SUAMI DAN AYAH PENUMPANG MH370
Apabila kisah ini diikut dengan rapat,
kesimpulannya semua tak masuk akal.
Kami tak ditunjukkan bukti penglihatan radar.
"Kita tak jumpa pesawat. Kita tak jumpa serpihan."
Kami tak ditunjukkan apa-apa. Tiada.
Kami diminta percaya benda karut.
Seorang kenalan beritahu saya,
"Encik B nak jumpa awak."
Orang ini ada maklumat.
Dia seorang yang banyak hubungan.
Hubungan dengan perkhidmatan rahsia.
Pertama kali saya bertemunya.
benda pertama dia beritahu...
"Amerika tahu apa yang berlaku."
"Sebab ada dua AWACS Amerika
yang memantau kawasan ketika pesawat itu hilang."
AWACS ialah pesawat Boeing dengan radar besar bentuk cendawan di atas.
Radar ini memantau semuanya di bawah Boeing.
Ia seperti satelit kecil di atas
Bumi yang melihat semua kejadian dalam radius 600km.
En. B kata kedua-dua pesawat ini mesti telah
menjejaki pesawat itu dengan tepat tak kira apa-apa keadaannya.
Mereka tahu tempat ia terhempas dan lokasinya.
Sukar apabila awak dapat maklumat
mengatakan Amerika terlibat.
Saya tahu jika saya cakap, orang takkan percaya.
Tapi apabila saya tahu ada "perjanjian senyap,"
yang kita ditipu dan kita perlu buat sesuatu,
Saya kata, "Masa untuk berkomunikasi."
Ghyslain Wattrelos, selamat pagi.
Awak berjuang untuk fahami apa yang berlaku...
Saya terima setiap wawancara
untuk kata "Kita ditipu. Wartawan mesti turut serta."
Jelas sekali, dengan maklumat yang saya terima,
ada orang ditugaskan menghalang saya daripada kebenaran.
DI MANA ANAK SAYA HADRIEN?
DI MANA AMBRE, ANAK SAYA?
Sehingga suatu hari saya fikir,
"Prestasi kerja saya merosot, jadi baik berhenti dan teruskan siasatan."
Itu yang saya buat.
Selamat petang, Ghyslain Wattrelos.
Awak kehilangan isteri dan dua anak kecil awak...
Kami diberi cerita karut.
Kami tak dapat maklumat.
Kami perlu berkumpul bersama untuk buat sesuatu.
Jadi ketika itulah kami mula bekerjasama dengan keluarga.
ISTERI SAYA KRANTI MENAIKI PESAWAT
PASANGAN SAYA PATUT PULANG!
KEBENARAN ADA DI LUAR SANA.
Keluarga
dari negara-negara lain berkumpul,
itu sangat penting.
Dengan berbuat begitu, kami boleh betulkan
kekurangan dalam siasatan yang tak telus
dan maklumat dari Malaysia.
Ia agak berisiko.
Ia satu siasatan.
Tapi kami melawan kuasa yang lebih kuat daripada kami.
Kami mahu serah petisyen kepada presiden
kerana sudah setahun dan mereka tak cakap atau buat apa-apa.
Kami mendakwa ini "tindakan keganasan".
Kenapa "tindakan keganasan"?
Sebab keganasan berada di tahap tertinggi
dalam hierarki hal kehakiman.
Di Perancis, sebaik saja ada pendakwaan, hakim ditugaskan
dan hakim perlu menjalankan siasatan.
MARIE DOSÉ PEGUAM GHYSLAIN
Perkara yang awak perlu sedar adalah
di seluruh dunia, cuma ada satu sumber maklumat kehakiman.
Di sini.
Ada kebenaran yang harus dirungkai. Ia bukan misteri.
Kita berhutang dengan semua.
Bukan hanya kepada Ghyslain, tapi juga
mereka yang tiada majistret penyiasat
di negara mereka. Kita berhutang kepada semua.
Saya dapati saya sedang berjuang,
dan perjuangan ini buat saya teruskan.
Saya cuma nak cari kebenaran, untuk diri saya dan orang lain.
Banyak kali, nama Ghyslain Wattrelos,
lelaki Perancis, lelaki Perancis yang marah
ditujukan kepada saya.
Akhirnya, saya putuskan untuk lihat apa yang dia nak cakap.
Satu hari,
seseorang daripada akhbar Le Monde hubungi saya dan beritahu saya,
"Saya wartawan Le Monde. Saya harap kita boleh berbual."
Ghyslain beritahu saya yang dia telah dihubungi
ahli kanan perkhidmatan perisikan,
yang beritahu dia bahawa Amerika tahu
perkara yang berlaku.
Dua pesawat AWACS AS terlibat.
Apabila saya bertemu sumber ini,
saya dapati dia boleh dipercayai,
ahli sebenar komuniti perisikan.
Dia cuma satu lagi suara
yang beritahu saya
kisah sebenar MH370
sangat berbeza daripada naratif rasmi.
NEW YORK, AMERIKA SYARIKAT
Ada beberapa watak pemerhati
yang mengatakan mungkin Amerika selindungkannya.
Tapi, terutamanya selepas kemalangan MH17,
kemungkinan besar pihak Rusia terlibat.
Pada asalnya, mengikut data Inmarsat,
terdapat dua laluan, utara dan selatan.
Saya mula risau tentang kemungkinan
seseorang di dalam pesawat,
yang sofistikated dan berniat jahat,
mungkin mengubah data Inmarsat,
untuk membuat pesawat kelihatan seperti ke selatan,
tapi sebenarnya ke utara.
Rupa-rupanya
pada pesawat Boeing,
data boleh diubah secara fizikal,
yang membolehkan kamu menentukan laluan yang betul.
Itu saat eureka.
Sebab sekarang kami ada penjelasan lain
tentang pesawat ini.
Jika pesawat ke utara,
ia tentu akan berada di ping terakhir di Kazakhstan.
Negara miskin di Asia Tengah yang tak mampu buat serangan canggih
tapi negara kliennya Rusia.
Sekarang, ingat Rusia telah menembak MH17,
pesawat kembar MH370.
Ia meletup di langit timur Ukraine.
Jadi, suspek utama saya
ialah khidmat perisikan yang sama juga terlibat dalam MH17.
Bahawa, sebenarnya mungkin ada kaitan
di antara dua kemalangan serupa dua buah pesawat ini.
Ketika itu,
saya teliti manifes penumpang dan
lihat tiga orang Rusia menaiki pesawat pada malam itu.
Apabila melihat rajah tempat duduk,
saya terkejut,
kerana
salah seorang daripada mereka duduk 15 meter
dari hac yang tak berkunci ke ruang elektronik
di depan kabin kelas pertama.
Soalan seterusnya, "Apa motif Rusia untuk buat begini?"
8 MAC, 2015
28 FEBRUARI, 2014
8 HARI SEBELUM HILANG
Laporan melaporkan tentera Rusia mendarat di Crimea.
Moscow membuat serangan bersenjata...
MH370 terjadi dalam konteks
serangan bersenjata Rusia pada 2014.
Krisis di Ukraine telah bertambah dan berubah pagi ini...
Beberapa ratus tentera Rusia mendarat di wilayah Crimea.
Rangkaian, surat khabar, media utama, semua orang
heboh tentang ini.
Apabila terjadi peristiwa MH370,
kesannya tak mampu menghalang orang memperkatakannya.
Tuan, di mana tumpuan pencarian sekarang?
Boleh sahkan pesawat itu berpatah balik?
Awak tak boleh nafikan
bahawa kehilangan MH370
pada masa yang tepat dan gangguan yang sangat sesuai
untuk Rusia menerima kutukan dari seluruh dunia.
Nampak macam gila, saya juga merasakan,
saya terpaksa teruskan
selagi kemungkinan ada.
Jadi akhirnya, saya bentangkan semua.
Saya rasa ini cara ia jatuh.
TEORI DUA RAMPASAN
8 MAC, 2014, 1:15 PAGI
Pukul 1:15 pagi,
malam gelap, yang sejuk dan tenang, Zaharie merentasi Laut China Selatan.
Penumpang keletihan dan menjangka
penerbangan yang membosankan.
Tiga orang Rusia di atas pesawat
memulakan operasi.
Di suatu tempat di Laut China Selatan,
ada orang buat kecoh
dekat ruang kelas pertama.
Pembantu penerbangan segera melihat apa berlaku.
Ketika ini,
orang Rusia dalam kelas pertama pergi ke depan.
Dia selak karpet...
angkat hac
ke dalam ruang elektronik.
Di dalam hac,
orang Rusia dikelilingi banyak komputer.
Dia berada di tengah saraf pesawat, otak elektronik.
Dia pasang komputer sistem kawalan penerbangan.
Pesawat bergerak semakin menghampiri ruang udara Malaysia.
Malaysia 370 hubungi Ho Chi Minh, 120 perpuluhan 9. Selamat malam.
Selamat malam, Malaysia 370.
Mereka yang menaiki pesawat masih tak tahu apa yang berlaku atau kenapa.
Kini pesawat terbang di tempat tak berpenghuni,
yang tiada siapa melihat.
Di dalam ruang elektronik,
ejen Rusia menghidupkan peralatan.
Pesawat hilang dari skrin radar pengawal trafik udara.
Dia kini mengawal pesawat.
Kapten dan juruterbang bersama keliru apabila lampu di paparan berkelip.
Peralatan komunikasi mereka tak berfungsi.
Kemudian lebih mengejutkan...
pesawat tiba-tiba melencong
ke kiri dengan kasar.
Pesawat bergerak tanpa arahan salah seorang daripada mereka.
Di ruang elektronik,
ejen Rusia
telah mula kurangkan tekanan pesawat,
melepaskan udara dari kabin.
Pada masa yang sama, dia hidupkan tombol oksigen di dinding
yang memotong sistem oksigen kecemasan juruterbang dan juruterbang bersama guna.
Di dalam kabin,
topeng jatuh dari siling.
Kru penerbangan tiba-tiba sedar mereka tak boleh bernafas.
OKSIGEN KRU, OKSIGEN PENUMPANG: NORMAL
Minit-minit seterusnya,
kapten dan juruterbang bersama pengsan.
Kabin itu terus senyap.
Ejen Rusia di ruang elektronik melencongkan pesawat ke barat laut
dan sengaja mengubah data Inmarsat.
Sekarang, jika ada orang melihat
jejak digital yang pesawat itu akan berlepas,
mereka akan salah tafsir isyarat itu tunjuk pesawat ke selatan.
Sedangkan sebenarnya, pesawat ke utara.
MH370 teruskan perjalanan malam itu,
semakin menghilang dalam kegelapan.
Kemudian berakhir
di gurun Kazakhstan tengah.
Bagi perampas, misi tercapai.
Saya tahu bunyinya gila.
Saya tahu tak masuk akal.
Saya tahu orang akan susah menerimanya, tapi...
walaupun mungkin menjejaskan reputasi saya,
saya harus beritahu juga.
Saya perlu tarik perhatian orang tentang masalah
yang pesawat ini ada kelemahan.
Dia fikir mungkin perampas Rusia bawa pesawat ke utara.
Awak percaya ia ke Kazakhstan?
Ini bukan sesuatu yang saya percaya, tapi hipotesis yang saya kumpul.
Saya menonton televisyen dan ia menakutkan.
Saya rasa saya merisikokan diri saya.
Apa reaksi awak daripada teori ini?
Terlalu banyak untuk kita terima.
Awak dapat panggilan ramai orang mengatakan ini realistik?
Ramai orang marah dan bengang. Ada orang marah kepada saya.
Tiada siapa masuk ke ruang E&E,
program semula BFO, mendarat di Kazakhstan!
Saya sangat arif
cara sistem satelit berfungsi, begitu juga beberapa rakan sekerja saya,
dan kami pasti pesawat melencong ke selatan dan bukan utara.
Tak sangka Jeff buat keputusan
untuk ikut haluan ini.
Memang betul saya fikir
beberapa pihak akan dingin dengan saya.
The Independent Group,
yang pertaruhkan reputasi menegaskan pesawat ke selatan,
tak benarkan saya menentang.
Mereka singkir saya.
Kerja Jeff, pada pendapat saya,
hanya fiksyen
yang dia kait dan yakinkan dirinya itu boleh dilaksanakan.
Tapi semuanya berdasarkan fantasi.
Ia bukan berdasarkan realiti.
Saya tahu kelemahan kes saya sendiri.
Saya tahu kekuatan kes saya sendiri. Tapi usul yang saya buat
mudah untuk dicemuh.
Awak fikir ada orang ubah data satelit.
Syarikat di sebalik sistem ini...
Ia dipanggil Inmarsat?
...kata mereka tak pernah guna ini untuk mengesan pesawat.
Mereka langsung tak fikir ia diguna dan diusik.
Idea yang seseorang meramalkan
kami akan menganalisis data ini dengan cara ini,
sedangkan kami tak pernah lakukannya sebelum ini,
tak boleh dipercayai.
Sesiapa yang masuk hac
boleh lumpuhkan transponder
dan sistem komunikasi.
Tapi mustahil untuk terbangkan pesawat dari ruang avionik.
Mustahil.
Saya fikir begitu mendalam.
Saya tahu.
Saya tahu ia seperti novel Tom Clancy.
Tapi hakikatnya,
walaupun tak ada sesiapa pun
boleh terbangkan pesawat dari ruang elektronik,
kita tahu ia boleh dilakukan,
dari dalam, untuk matikan semua elektronik
yang membuat pesawat dilihat oleh dunia luar.
Jadi senario saya,
walaupun nampak gila,
sekurang-kurangnya cuba menjelaskan
kehilangan pesawat MH370.
Semuanya hilang.
Saya diletakkan bersama raksasa Loch Ness dan Bigfoot.
Tapi hakikatnya, jika data itu betul
dan beritahu arah pesawat itu pergi,
kenapa mereka tak jumpa walau satu serpihan pun?
Jika data awak betul, pesawat sepatutnya ada di sana.
Di mana pesawat itu?
Di mana bangkainya? Tunjukkan pesawat itu.
Ini berita tergempar CNN.
Kami menyusul berita yang baru masuk ke CNN.
Terlalu awal untuk sahkan, tapi buat masa ini, kami boleh katakan
beberapa serpihan ditemui di La Réunion...
Pulau La Réunion diperiksa jika ada kaitan
dengan kehilangan pesawat Malaysia 370.
Kepingan itu ditemui di pantai di wilayah Perancis di Lautan Hindi.
Penyiasat Boeing percaya ia sebenarnya sebuah sayap.
Mungkin sayap Boeing 777...
Semua orang tertanya-tanya,
"Adakah ini sisa Penerbangan Malaysia 370 yang hilang?"
Apabila flaperon ditemui,
saya tak terkejut.
Betul tekaan saya.
Kepingan pertama pesawat akan ditemui oleh pejalan kaki di pantai
di Lautan Hindi.
Perkembangan baru melibatkan satu serpihan ditemui di timur...
Saya terus tahu saya nak jadi orang yang selesaikannya.
Saya nak cari pesawat itu di mana saja.
Terjemahan sari kata oleh Naiza